
Vasárnap reggel jó korán, 6 órakor indultunk Csíkszeredából. Mindenki álmos volt még ilyen korán, szóval az elején inkább csak aludtunk. Sepsiszentgyörgyön felvettük a szentgyörgyi szaktársakat is. Nagyon jól telt az út, sokat beszélgettünk jobban megismertük egymást. Estére meg is érkeztünk, mindenki elfoglalta a szállást. Mi, néhány fiú, már az első este körbe néztünk a városban, jól éreztük magunkat, majd vissza mentünk és kipihentük az út és a városnézés fáradalmait.
Az első nap, hétfőn, reggel 9 órakor mentünk és ellátogattunk a Magyar Testnevelési és Sporttudományi Egyetemre, ahol tartottak egy előadást az egyetemről és körbe is vezettek minket. Nagyon jó volt betekintést nyerni egy ilyen nagy egyetem infrastruktúrájába. Az egyetem látogatás után megebédeltünk az egyetemi menzán, ahol nagyon finom ebédet fogyaszthattunk ingyen. Vissza mentünk a szállásra kicsit pihentünk, és mentünk a vezetett város nézésre. Városnézés után kezdődött a szabadprogram, amit hasznosan eltöltöttünk.
Második napon, kedden, elmentünk a Magyar Testnevelési és Sporttudományi Egyetem edzőtermébe, ahol a legújabb és leghasznosabb gépek voltak. Ezeket ki is próbálhattuk. Ezt követően megebédeltünk, szintén ingyen, utána pedig szabadprogram következett.
Harmadik nap, szerdán, elvittek minket a Sándor Károly Labdarúgó Akadémiára, ahol bemutatót tartottak az akadémia elképzeléseiről, és hogy milyen gondolkodásmód alapján próbálják kinevelni a játékosaikat, az utánpótlást. Ezt követően pedig megnézhettünk egy edzést is.
Negyedik nap, csütörtökön, betekintést nyertünk a Judo világába. Bemutatták miből is tevődik össze ez a sport, és hogy mennyi munka van egy ilyen sportoló mögött mire mi versenyen találkozunk vele. Utána mi is megpróbálhattunk judózni, de úgy gondolom, hogy nem ez less az én sportom 
Ötödik nap, pénteken, ellátogattunk a Nemzeti Közszolgálati Egyetem sportlétesítményeibe, ahol körbe vezettek minket. Láttunk katonai akadálypályát, lövésztermet, uszodát. A tornaterembe is bementünk, valamint az egyetem nagy parkjában is körbesétáltunk. Ezen a napon is a fogadó egyetem látott vendégül ebédre.    
Hatodik nap, szombaton, felkeltünk, összepakoltunk és indultunk haza nagyon jó volt a haza fele út is nagyon jól elbeszélgettünk. Jó kis csapatösszerázó hét volt. Gazdag szakmai ismeretekkel, élményekkel és kialakult barátságokkal tértünk haza.  
[bookmark: _GoBack]Összegezve: nagyon-nagyon jól telt. Jobban megismertük egymást és jó volt betekintést nyerni ilyen nagy és komoly egyetemekbe, hálás vagyok ezért az útért. 

	
